Diari Oficial de la Generalitat Valenciana


Sumari del DOGV 8184, del 05-12-2017 (2017/10401)

RESOLUCIÓ de 5 de setembre de 2017, del Servei Territorial d'Indústria i Energia de Castelló, per la qual s'atorga l'aprovació del projecte d'execució d'instal·lacions, per a la distribució de gas natural al terme municipal de Jérica. Expedient número CBREDE/2014/4/12.
-----------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8184

Data del DOGV
:   05-12-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/10503


Data del document
:   05-09-2017

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Descriptors 

:   * Conselleria d'Economia Sostenible, Sectors Productius, Comerç i Treball

RESOLUCIÓ de 5 de setembre de 2017, del Servei Territorial d'Indústria i Energia de Castelló, per la qual s'atorga l'aprovació del projecte d'execució d'instal·lacions, per a la distribució de gas natural al terme municipal de Jérica. Expedient número CBREDE/2014/4/12. [2017/10000]  
Presentada la sol·licitud d'aprovació del projecte i l'execució d'instal·lacions, relativa a la instal·lació indicada i basant-se en els següents:  
  
Fets  
Primer. Amb data 12 d'agost de 2015 es presenta davant d'aquest Servei Territorial d'Indústria i Energia, per part de Gas Natural Cegas, SA, la sol·licitud d'aprovació del projecte i l'execució d'instal·lacions, per a la distribució de gas natural al terme municipal de Jérica, amb subministrament per mitjà de mòdul de regasificació de Gas Natural Liquat.  
Segon. Amb data 23 de setembre de 2015 es presenta la liquidació de la taxa corresponent.  
Tercer. Amb data 23 de maig de 2016 es remet a Gas Natural Cegas, SA, l'informe de condicions emés per Iberdrola Distribución Eléctrica, SAU, amb data 8 d'abril de 2016, en què manifesta Gas Natural Cegas, SA, la seua conformitat amb aquest per mitjà de comunicació presentada en aquest Servei Territorial amb data 31 de maig de 2016.  
Amb data 23 de maig de 2016 es remet a Gas Natural Cegas, SA, l'informe de condicions emés per l'Àrea de Carreteres, de la Diputació Provincial de Castelló, amb data 20 d'abril de 2016, en què manifesta Gas Natural Cegas, SA, la seua conformitat amb aquest per mitjà de comunicació presentada en aquest Servei Territorial amb data 31 de maig de 2016.  
Amb data 23 de maig de 2016 es remet a Gas Natural Cegas, SA, l'informe de condicions emés per la Confederació Hidrogràfica del Xúquer amb data 13 d'abril de 2016, en què manifesta Gas Natural Cegas, SA, la seua conformitat amb aquest per mitjà de comunicació presentada en aquest Servei Territorial amb data 31 de maig de 2016.  
Amb data 23 de maig de 2016 es remet a Gas Natural Cegas, SA, l'informe de condicions emés per Fomento Agrícola Castellonense, SA, amb data 26 d'abril de 2016, en què manifesta Gas Natural Cegas, SA, la seua conformitat amb aquest per mitjà de comunicació presentada en aquest Servei Territorial amb data 31 de maig de 2016.  
Amb data 23 de maig de 2016 es remet a Gas Natural Cegas, SA, l'informe de condicions emés per Telefónica de España, SAU, amb data 14 d'abril de 2016, en què manifesta Gas Natural Cegas, SA, la seua conformitat amb aquest per mitjà de comunicació presentada en aquest Servei Territorial amb data 8 de juny de 2016.  
Amb data 17 de novembre de 2016 es remet a Gas Natural Cegas, SA, l'informe de condicions emés per Camins Ramaders, de la Direcció Territorial d'Agricultura, Medi Ambient, Canvi Climàtic i Desenvolupament Rural, amb data 24 d'octubre de 2016, en què manifesta Gas Natural Cegas, SA, la seua conformitat amb aquest per mitjà de comunicació presentada en aquest Servei Territorial amb data 30 de novembre de 2016.  
Amb data 17 de novembre de 2016 es remet a Gas Natural Cegas, SA, l'informe de condicions emés per l'Ajuntament de Jérica amb data 7 de novembre de 2016, en què manifesta Gas Natural Cegas, SA, la seua conformitat amb aquest per mitjà de comunicació presentada en aquest Servei Territorial amb data 24 de gener de 2017.  
Amb data 22 de desembre de 2016 es remet a Gas Natural Cegas, SA, l'informe de condicions emés pel Servei Territorial de Cultura i Esport amb data 1 de desembre de 2016, en què manifesta Gas Natural Cegas, SA, la seua conformitat amb aquest per mitjà de comunicació presentada en aquest Servei Territorial amb data 17 de gener de 2017.  
Amb data 20 d'abril de 2017 es remet a Gas Natural Cegas, SA, l'informe de condicions emés per la Unitat de Carreteres, del Ministeri de Foment, amb data 27 de març de 2017, en què manifesta Gas Natural Cegas, SA, la seua conformitat amb aquest per mitjà de comunicació presentada en aquest Servei Territorial amb data 11 de maig de 2017.  
Quart. Amb data 22 de juny de 2016, s'emet resolució del Servei Territorial d'Indústria i Energia de Castelló, per la qual s'atorga l'autorització administrativa per a la distribució de gas natural al terme municipal de Jérica (Castelló).  
Cinqué. Gas Natural Cegas, SA, està inscrita definitivament en la Secció Primera del Registre Administratiu de Distribuïdors, Comercialitzadors i Consumidors Qualificats, amb àmbit d'actuació nacional.  
  
Sisé. Examinada la documentació aportada, amb data 5 de setembre de 2017 s'emet proposta de resolució favorable per la Secció d'Energia i Mines.  
  
Fonaments de dret  
Primer. Per aplicació de l'article 55 punt 1 apartat b de la Llei 34/1998, de 7 d'octubre, del sector d'hidrocarburs, les Instal·lacions de distribució de gas natural requereixen autorització administrativa prèvia.  
  
Segon. Considerant el que disposa el capítol V Distribució de combustibles gasosos per canalització, del títol IV Ordenació del subministrament de combustibles gasosos per canalització, de la Llei 34/1998, del sector d'hidrocarburs.  
Tercer. Per aplicació de l'article 77 punt 3 de la Llei 34/1998, de 7 d'octubre, del sector d'hidrocarburs, la transformació de les instal·lacions de distribució de gasos combustibles requereixen autorització administrativa prèvia.  
Quart. Considerant el Reial decret 919/2006, de 28 de juliol, pel qual s'aprova el Reglament tècnic de distribució i utilització de combustibles gasosos i en particular les seues instruccions tècniques complementàries ICG 01 Instal·lacions de distribució de combustibles gasosos per canalització, i ICG 04 Plantes satèl·lit de gas natural liquat (GNL).  
  
Cinqué. D'acord amb l'article 70.1.a del Reial decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural, la construcció, ampliació, modificació i explotació de les instal·lacions gasistes requereixen autorització administrativa.  
Sisé. Considerant el que disposa l'article 73.7 de la Llei 34/1998, de 7 d'octubre, després de la nova redacció donada per la Llei 12/2007, de 2 de juliol per la qual es modifica la Llei 34/1998, de 7 d'octubre, del sector d'hidrocarburs, a fi d'adaptar-la al que disposa la Directiva 2003/55/CE, del Parlament Europeu i del Consell, de 26 de juny de 2003, sobre normes comunes per al mercat interior de gas natural.  
  
Seté. La instrucció i resolució d'aquest procediment administratiu correspon a la Generalitat Valenciana, concretament al Servei Territorial d'Indústria i Energia de Castelló, segons el Decret 104/2017, de 21 de juliol, pel qual s'aprova el Reglament orgànic i funcional de la Conselleria d'Economia Sostenible, Sectors Productius, Comerç i Treball (DOGV 8113, 25.08.2017), en estar la instal·lació objecte d'aquest radicada íntegrament en territori de la Comunitat Valenciana, i no estar enquadrada en les previstes que són competència de l'Administració General de l'Estat d'acord amb l'article 3.2.c de la Llei 34/1998, de 7 d'octubre, del sector d'hidrocarburs.  
El cap del Servei Territorial d'Indústria i Energia de Castelló, en l'àmbit de les competències que té atribuïdes, resol:  
  
Primer  
Aprovar el projecte d'execució d'instal·lacions. Les instal·lacions es realitzaran d'acord amb el projecte tècnic d'execució presentat en el Servei Territorial d'Indústria i Energia de Castelló, per a la instal·lació de la xarxa de distribució de gas natural al municipi de JÉRICA (Castelló), amb les característiques següents:  
- Canalització de gas natural d'una longitud total de 6.655 m, amb una pressió de disseny de MOP 0,4bar i canonada de polietilé PE100. La canalització naix des d'un eix principal per a posteriorment dividir-se en diferents ramals de menor diàmetre. La distribució per diàmetres és la següent:  
- sdr 17,6 i Ø90 mm 2.912 m  
- sdr 17,6 i Ø63 mm 3.743 m  
Traçat de la xarxa de distribució: discorre per diferents carrers del nucli urbà de Jérica, i travessa el municipi fins a arribar al punt de connexió, un depòsit de GLP ubicat al municipi de Viver (Castelló).  
  
Termini d'execució de les instal·lacions: sis mesos.  
Pressupost: 271.903,33 euros  
  
Segon  
Publicar i notificar aquesta resolució, d'acord amb el que estableix l'article 81.5 del Reial decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural, significant-se que la publicació d'aquesta es realitzarà igualment als efectes que determina l'article 59.5 de la Llei 30/1992, de notificació d'aquesta resolució als titulars desconeguts o amb domicili ignorat o a aquells en què, s'ha intentat la notificació i no s'ha pogut realitzar.  
  
  
Contra aquesta resolució, que no posa fi a la via administrativa, pot interposar-se recurs d'alçada davant de la Direcció General d'Indústria i Energia (c/ Castán Tobeñas, 77 € 46015 València) en el termini d'un mes, comptador a partir de l'endemà de la notificació d'aquesta, de conformitat amb el que disposen els articles 121 i 122 de la Llei 39/2015, d'1 d'octubre, del procediment administratiu comú de les administracions públiques.  
  
Castelló de la Plana, 5 de setembre de 2017.- El cap del servei Territorial d'Indústria i Energia: Gerardo Nebot García.